Najvyššou prioritou tímu Google Chrome je vytvoriť čo najbezpečnejší prehliadač.
Zabezpečený prehliadač vás chráni pred hrozbami ako phishing a škodlivý softvér, ktoré vám
môžu ukradnúť heslá, alebo urobiť niečo horšie.
Karanténa je funkcia, ktorú sme integrovali do prehliadača Chrome, aby sa zvýšilo jeho zabezpečenie.
Karanténa funguje na nasledujúcom princípe:
Každé webové stránky alebo webová aplikácia, ktorú v prehliadači Chrome otvoríte, predstavuje
samostatný a nezávislý proces.
Keď napríklad otvoríte tri rôzne webové stránky na troch rôznych kartách prehliadača, každá
otvorená karta je spustená ako samostatný proces.
Takže ak jedna z kariet zlyhá, neovplyvní to samotný prehliadač ani ostatné karty.
Karanténa vytvorí okolo jednotlivých procesov ochrannú vrstvu. Jej úlohou
je vytvoriť okolo každého procesu ochrannú zónu, podobne ako v prípade skutočnej karantény.
Ak neúmyselne otvoríte škodlivú webovú stránku, ktorej úlohou je poškodiť počítač, alebo
otvoríte známy web, ktorý bol napadnutý, karanténa prehliadača zabráni
škodlivému kódu z napadnutých webových stránok, aby vo vašom počítači spôsobil ďalšie škody.
Škodlivý kód bude uzavretý v karanténe, aby nemohol ovplyvniť ostatné karty vo vašom
prehliadači ani váš počítač.
Takže na jednej karte môže byť spustený škodlivý obsah, ktorý však po zatvorení karty zmizne
bez toho, aby poškodil váš počítač.
Všetky webové stránky, ktoré v prehliadači Chrome zobrazíte, sa nachádzajú v karanténe.
Karanténa však môže byť užitočná aj pre ďalšie prvky prehliadača.
Doplnky sú dodatočné časti softvéru, ktoré sa nainštalujú do prehliadača a rozšíria ho
o užitočné funkcie. Napríklad Adobe Flash Player je veľmi používaný doplnok, ktorý umožňuje
zobraziť obsah ako videá a hry online. Doplnky sa používajú aj na zobrazovanie dokumentov PDF online.
Doplnky sa používajú často a prinášajú so sebou ďalšie funkcie, avšak ich popularita a schopnosti
z nich robia hlavné ciele útoku na zabezpečenie ktoréhokoľvek prehliadača.
Tieto útoky ešte viac ohrozujú používateľov, ktorí nepoužívajú aktuálne verzie
doplnkov. Zastarané doplnky často obsahujú známe zraniteľné miesta.
Aby sme používateľov ochránili pred napadnutím, zabudovali sme priamo do prehliadača Chrome
funkcie na zobrazovanie prvkov Flash a súborov PDF, ktoré sú v karanténe. Tieto
zabudované funkcie sa automaticky aktualizujú, takže nebudú nikdy zastarané.
Vďaka tomu budú mať používatelia prehliadača Chrome vždy k dispozícii najnovšie opravy
zabezpečenia a chýb pre tieto integrované funkcie.
Viac informácií o zabezpečení prehliadača Chrome nájdete na adrese: google.com/chrome/security.